Falconer (band)

**Falconer** er et svensk folk metal- / power metal-band startet i 1999 av Stefan Weinerhall (tidligere i Mithotyn). 

## Biografi
Da bandet Mithotyn ble oppløst i 1999 ønsket Stefan Weinerhall å starte et band med klar inspirasjon fra folk / melodisk metal som hans tidligere prosjekt, men med en renere vokalstil enn Mithotyn. Med hjelp fra skuespiller/sanger Mathias Blad og en trommemaskin spilte han inn en demo med låtene «Mindtraveller», «Lord of the Blacksmiths», «Entering Eternity» og «Substitutional World». Litt senere ble Karsten Larsson (også tidligere Mithotyn) med på trommer og Blad ble med som et permanent medlem. Bandet signerte kontrakt med Metal Blade Records.

I november 2000 startet de innspillingen av debut-albumet på Los Angered Recording (nå Sonic Train Studios). Debutalbumet ble spilt inn på tre uker og utgitt i mars 2001.

2002 fikk bandet tilbud om å spille live og ettersom Mathias Blad ikke hadde tid til dette, på grunn av sin musikalkarriere, sluttet han i bandet og ble erstattet med Kristoffer Göbel. Samtidig ble brødrene Peder Johansson (bassgitar) og Anders Johansson (gitar) også medlemmer i bandet.

Deres foreløpig siste studioalbum, *[[Black Moon Rising (album)|Black Moon Rising]]*, kom i 2014 med en remastered versjon av debut-albumet, *[[Falconer (album)|Falconer]]*, året etter. 

I oktober 2018 sa Weinerhall at han holdt på å skrive låter til et nytt album.

I september 2019 kunngjorde bandet at det hadde startet innøvingen av nye låter til et nytt album og 30. januar 2020 kunngjorde Metal Blade Records at Falconer skulle i studio i februar.

13. mai ga de ut singelen «Desert Dreams», samtidig ble det kunngjort at albumet skulle hete «From A Dying Ember» og komme 26. juni. 

10. juni ble singelen «Kings and Queens» gitt ut og dagen etter kunngjorde Falconer at «From A Dying Ember» blir deres siste og at bandet oppløses samme dag albumet lanseres. 

## Bandmedlemmer
Etter forespørsler om live-opptredener fra Wacken Open Air og Bang Your Head, og et ønske om å være med på disse, måtte Falconer i januar 2002 finne bassist og gitarist for å fylle disse rollene som Stefan Weinerhall selv hadde fylt på de to første albumene. Anders Johansson (gitar) og Peder Johansson (bass) ble med. 

I november samme år følte bandmedlemmene at de ønsket å spille flere konserter. Mathias Blad hadde på grunn av sin karriere som skuespiller ikke mulighet til dette, og han forlot bandet. I februar 2003 kom Kristoffer Göbel inn som erstatning for Blad. 

I mai 2004 forlot Anders og Peder Johansson Falconer, da avstandene for øving ble for store og tiden ikke strakk til. 

I juni 2004 ble Magnus Linhardt med som bassist og i september 2004 ble Jimmy Hedlund med som gitarist.

I november 2005 gikk Falconer tilbake til sine musikalske røtter, og Kristoffer Göbel ble erstattet med tidligere vokalist Mathias Blad. Weinerhall har ved flere anledninger uttalt at «Mathias er vår vokalist - nå og for alltid.»

;Seneste medlemmer
* Stefan Weinerhall - gitar og bakgrunnsvokal (1999-2020), keyboards (2002-2020), bass (1999-2002)
* Mathias Blad - vokal (1999-2002, 2005-2020), keyboards (1999-2002)
* Karsten Larsson - trommer (2000-2020)
* Jimmy Hedlund - gitar og bakgrunnvsokal (2004-2020)
* Magnus Linhardt - bass (2004-2020) 
 
;Tidligere medlemmer
* Kristoffer Göbel - vokal (2002-2005)
* Anders Johansson - gitar (2002-2004)
* Peder Johansson - bass (2002-2004)  

;Tidslinje

## Diskografi
* *[[Falconer (album)|Falconer]]* (2001)
* *[[Chapters from a Vale Forlorn|Chapters From a Vale Forlorn]]* (2002)
* *[[The Sceptre of Deception]]* (2003)
* *[[Grime vs. Grandeur]]* (2005)
* *[[Northwind (album)|Northwind]]* (2006)
* *[[Among Beggars and Thieves]]* (2008)
* *[[Armod]]* (2011)
* *[[Black Moon Rising (album)|Black Moon Rising]]* (2014)
* *[[Falconer - Ultimate Edition]]* (remaster av debutalbumet *[[Falconer (album)|Falconer]]*) (2015)
* *[[From a Dying Ember]]* (2020)

## Live-opptredener
Falconer har alltid vært et studioband, med unntak av en turné i 2004, og har derfor ikke opptrådt live mange ganger. 
I september 2015 kunngjorde bandet at de siste live-opptredener ville finne sted i 2015. Ettersom deres live-karriere allerede var sporadisk følte de at de måtte starte øvingene fra bunnen av før hver eneste live-opptreden og innså at dette var mer jobb enn det var verdt for antallet opptredener de hadde. 

## Referanser


## Eksterne lenker
* 
*